Kirkwood Wildlife Auction terms and conditions
SPAR Kirkwood Wildsfees > Whats happening > 2019 > Events > Die Burger en ATKV se Koek op die Stoep by Wildsfees
Koek-op-stoep, watwou! Vanjaar is dit ’n boeretroos-en-beskuit-bederf op ’n stoep by die lekkerste fees in die land.
Die ATKV-tak Kirkwood en Die Burger se Koek op die Stoep Feeskafee by die Kirkwood Wildsfees gaan vanjaar nie net koffie van die Peacock Coffee and Tea Traders bedien nie, maar ook spesialiteitsbeskuit wat jou laat vergeet van daardie dieet wat jy net nou die dag in ’n tydskrif raakgelees het.
As outydse koffiekanne, blikbekers, koffie en beskuit nie jou ding is nie, moenie bekommer nie. By die Koek op die Stoep Feeskafee kan jy ook uitsien na heerlike wildsvleisgeregte – dis immers wat ’n mens by ’n wildsfees verwag, nie waar nie?
Getrou aan sy naam sal daar ook heerlike koek by die Koek op die stoep Feeskafee bedien word, natuurlik met ’n stomende koppie koffie daarby. Soos koffie en beskuit die maag voed, sal feesgangers kan uitsien na kos vir die siel.
Hilde-Alet Malan, ’n plaaslike skilder van Patensie, gaan daar en dan haar kreatiwiteit ten toon stel en Jakoos Scheepers se sang gaan daardie stukkie beskuit nog lekkerder laat proe.
Stef Delport en Dulcie Ehlers se voordrag van hul pennevrug beloof om ’n hoogtepunt te wees. Soos oudergewoonte sal daar ook weer sitrusbome, lemoene, naartjies en suurlemoene te koop aangebied word.
Vanjaar se Koek op die Stoep Feeskafee in ons nuwe tuiste op die feesterrein is beslis ’n moet. Sien jou daar!
39Dae 00Uure 11Minute 41Sekonde
Previous Post: « Monster Energy’s Flight Night